„Ó, költő, tisztán élj te most…”Száz éve született Radnóti Miklós

2009. május 5-én, 13.30 órakor nyílik meg a Magyar Tudományos Akadémia Könyvtárábanaz „Ó, költő, tisztán élj te most…” Száz éve született Radnóti Miklós című kiállítás. Radnóti
Miklósné Gyarmati Fanni 2008-ban ajándékozta férje teljes kéziratos hagyatékát a MagyarTudományos Akadémia Könyvtárának, amelyből most, a kerek évforduló alkalmából rendez
kiállítást a Könyvtár, jóllehet a hagyaték feldolgozása még nem fejeződött be. Az éppen aköltő századik születésnapjától látogatható kiállítás nem mindennapi kulturális eseménynekígérkezik.
A hagyaték részeként ugyanis, sok egyéb mellett olyan felbecsülhetetlen értékű eredeti
kéziratok kerültek az MTAK állományába, mint a Bori notesz, a Szalai Sándornak Borbanátadott „bori versek”: a Hetedik ecloga, a Levél a hitveshez, az A la recherche, a Nyolcadikecloga, az Erőltetett menet.
A Bori notesz hasonmás kiadásban többször is napvilágot látott már, az eredetit
azonban most tekintheti meg először a nagyközönség. A Szalai Sándornak átadott versek
pedig még sohasem voltak kiállításon. Ebben a tárlóban lesz látható a költő 1944. május 19én, a harmadik munkaszolgálatba bevonulása előtti napon írott híres versének, a Töredéknek
(„Oly korban éltem én e földön…”) az autográfja is.
Külön tárlóba kerül a kiállítás talán legmegrendítőbb része, az abdai tömegsírból
előkerült tárgyak és dokumentumok jelentékeny hányada: a már említett Bori noteszon kívül
egyebek között Radnóti Miklós különféle igazolványai, fényképei, Gyarmati Fanni fényképei,férjéhez a harmadik munkaszolgálatba írott levelei, szívbe markoló levél-imádsága férjéért,valamint a Nyolcadik ecloga külön lapon fennmaradt példánya is.
Egy másik tárlóba versek és versfordítások eddig nem látott autográfjai kerültek.
Egymás mellett láthatók a Második ecloga, a Harmadik ecloga és a Negyedik ecloga kéziratai.
Radnóti összesen nyolc eclogát írt, de mivel nem tudjuk, hogy hatodiknak melyik versét
szánta, tulajdonképpen hét eclogát tartunk számon. Ebből a hétből a kiállításon ötnek láthatóaz eredeti kézirata.
Külön tárló válogat Radnóti eddig kiadatlan és kiállítatlan leveleiből. Egyebek között
megtekinthető a költőnek a feleségéhez írott két utolsó tábori levelezőlapja. A Borba induláselőtt, a Sződligeti gyűjtőtáborból írott levelek közül hármat láthat a közönség, ezek közül alegmegindítóbb talán az 1944. május 23-án vagy 24-én Gyarmati Fanninak írott levél:„Tudod, hogy az életem értelme vagy és amíg lehet, igyekszem élni miattad.”
Egy tárlóban a Radnóti Miklóssal kapcsolatos tárgyak kaptak helyet: versesköteteinekelőjegyzési ívei, Radnóti és barátai szókirakós játéka. Kuriózumnak számít, s valószínűlegmég a gyermekek érdeklődésére is számot tarthat Apollinaire híres versének, a Radnóti általfordított A megsebzett galamb és a szökőkútnak a nyomódúca. Ide került a költő lakásán, akönyvszekrényére függesztett tábla is, amelyen Radnóti szellemesen megindokolja, hogy
miért nem ad kölcsön könyvet.
A naplók és noteszek legmeglepőbbike talán a „rovófás”: a költő ebben vezette, hogy
ismerőseinek „mennyi van a rovásán”. Egy tárlót a költő versesköteteinek első kiadású
példányai töltenek meg.
A két asztaltárló üvege alá eredeti fényképek kerülnek Radnóti családtagjairól,barátairól, Gyarmati Fanniról és a költőről. A személyi iratokat és igazolványokat bemutató
asztalon egyebek között Radnóti saját kezűleg rajzolt családfája, születési anyakönyvi
kivonata, érettségi igazolványa, névváltoztatást engedélyező okmánya, szolgálati jegye, ésmásodik munkaszolgálata idejéből, 1943-ból fennmaradt kimaradási engedélye kapott helyet.

A kiállítást Babus Antal, a Kézirattár és Régi Könyvek osztályának munkatársa,Radnóti Miklós kéziratos hagyatékának feldolgozója rendezte. A kivitelezés és a látványterv aFoKa art munkája.
A vendégeket köszönti: Náray-Szabó Gábor akadémikus, az MTAK főigazgatójaA kiállítást megnyitja: Dr. Ferencz Győző költő, irodalomtörténész
Verset mond: Réti Árpád színművészA kiállítás megtekinthető: az MTA Könyvtára Vasarely-termében (1051 Budapest, AranyJános u. 1.), 2009. május 29-ig, hétfőtől péntekig 10.00-től 18.00 óráig.